Бромеллит

Бромеллит () гэдэг нэр нь Шведийн химич Магнус фон Бромелл (1670-1731)-ийн нэрээс гаралтай бөгөөд энэ нь цагаан өнгөтэй ислийн эрдэс юм. Бериллийн ислийн эрдэс болох энэ бодис нь марганц төмрийн нийлбэр пегматит ордоос олддог боловч ихэвчлэн зохиомол буюу синтетик аргаар гаргаж авдаг. Энэхүү бодис нь байгальд ховорхон олддог эрдэс боловч синтетик аргаар үйлдвэрлээд 40 гаруй жил болж байна.

Хэрэглээ
Берилли агуулсан эрдсийн хувьд бромеллит нь хэд хэдэн зориулалтаар ашиглагддаг. Аж үйлдвэрийн салбарт байгалийн дээжүүд нь бериллийн хүдэр болгон ашиглагддаг. Мөн бромеллит нь хиймэл маргад эрдэнийг үйлдвэрлэхэд ашигладаг эрдсүүдийн нэг юм. Нэмэлт бодис болгон ашиглахад бромеллит нь механик бат бөх чанарыг сайжруулж, маш өндөр дулаан дамжилтыг тэсвэрлэдэг.

Цөмийн реакторт нейтроны сааруулагч болгон ашигладаг. Бромеллит агуулсан керамик эд хогшил болон мөн уран, торийн хайлуулах саванд хийж ашигладаг.

Байгалийн болон синтетик бромеллитийг эрдэнийн чулуу болон цуглуулгуудад ашигладаг. Эрдэнийн чулууны хувьд бромеллит нь маш ховортоо тооцогддог. Одоогийн байдлаар том хэмжээний талст гарган авахад ашиглагдсан хангалттай том хэмжээтэй ганцхан талст олдсон байдаг. 2000 онд Шри Ланка улсын Ратнапурагийн иргэн Дунил Панита Гунасекара 17.77 карат жинтэй өнгөгүй, боловсруулагдаагүй талст худалдаж авч байжээ.

Ангилал:Эрдэс